- Hindi News
- National
- थर्ड ग्रेड शिक्षक के पद पर कार्यग्रहण नहीं करवाने के मामले में मांगा जवाब
थर्ड ग्रेड शिक्षक के पद पर कार्यग्रहण नहीं करवाने के मामले में मांगा जवाब
थर्ड ग्रेड शिक्षक के पद पर कार्यग्रहण नहीं करवाने के मामले में मांगा जवाब
शाहपुरा| हाईकोर्ट ने एक अभ्यर्थी की याचिका पर सुनवाई कर थर्ड ग्रेड शिक्षक के पद नियुक्ति आदेश जारी होने के बाद भी कार्यग्रहण नहीं करवाने पर जिला परिषद जयपुर के सीईओ एवं पंचायत समिति कोटपूतली के विकास अधिकारी सहित पंचायतीराज विभाग के शासन सचिव एवं आयुक्त को नोटिस जारी कर जबाव मांगा है। अधिवक्ता संदीप कलवानिया ने बताया कि प्रार्थी राजारामपुरा निवासी ओमप्रकाश चौपड़ा ने वर्ष 2012 जिला परिषद जयपुर की ओर से करवाई गई थर्ड ग्रेड शिक्षक भर्ती परीक्षा के लिए आवेदन किया था। भर्ती परीक्षा में चयन होने के पश्चात सीईओ ने प्रार्थी को नियुक्ति के लिए कोटपूतली पंचायत समिति आंवटित कर दी और विकास अधिकारी ने 10 सिंतबर 2012 को नियुक्ति आदेश जारी कर प्रार्थी को राजकीय उच्च प्राथमिक विद्यालय, नांगल चेचिका आंवटित कर दी, लेकिन प्रार्थी के आरटेट परीक्षा में 60 प्रतिशत से कम होने के कारण कार्यग्रहण करवाने से इंकार कर दिया। कलवानिया ने दलील दी कि हाल ही सुप्रीम कोर्ट ने आरटेट परीक्षा के न्यूनतम उत्तीर्ण अंकों के मामलें का निपटारा भी कर दिया। प्रार्थी ने इस संबंध में सक्षम अधिकारियों को प्रतिवेदन दिया, लेकिन उस पर कोई कार्रवाई नहीं की गई। इसलिए प्रार्थी ने कोर्ट में थर्ड ग्रेड शिक्षक के पद पर कार्यग्रहण करवाने की गुहार लगाई।
नायबतहसीलदार को सौंपा ज्ञापन
अमरसर|सरकारीसंस्थाओं में रिक्त पद भरवाने की मांग को लेकर बुधवार को सर्वजन सहायता समिति के प्रतिनिधिमण्डल ने सरपंच ओमप्रकाश सैनी के नेतृत्व में नायब तहसीलदार भीमसेन सैनी को ज्ञापन देकर शीघ्र रिक्त पद भरने की गुहार की। नायब तहसीलदार ने उच्चाधिकारियों को अवगत करवाकर प्रतिनिधिमण्डल को शीघ्र कार्रवाई का आश्वासन दिया है। प्रतिनिधिमण्डल ने सीएचसी अमरसर, राजकीय उच्च माध्यमिक माध्यमिक विद्यालयों में शिक्षकों अन्य रिक्त पद भरवाने, चिकित्सालयों में नर्सिग स्टाफ अन्य रिक्त पद भरवाने, सरकारी भवनों की मरम्मत के प्रस्ताव संबंधित विभागों में भिजवाकर राशि आंवटित करवाने, क्षेत्र में कृषि मण्डी पीडब्ल्यूडी की क्षतिग्रस्त सड़कों की मरम्मत के लिए बजट का आंवटन करवाने सहित कई समस्याओं के ग्रामवार संगठन की ओर से ज्ञापन दिया। विधायक ने शीघ्र प्राथमिकता से समाधान करवाने का आश्वासन दिया। प्रतिनिधिमण्डल में समिति अध्यक्ष कमलेश योगी, संयोजक दयाशंकर अग्रवाल, वार्डपंच रामवतार सैनी, अश्वनी कुलदीप, प्रकाश चौधरी, अमरचन्द कुलदीप, गणपत चौधरी, ग्यारसीलाल कुमावत, देवेन्द्र शर्दूल, राजेन्द्र सैनी, कैलाश सैनी आदि मौजूद थे।
शिक्षकसंघ (सियाराम) की बैठक कल
विराटनगर|राजस्थानशिक्षक संघ (सियाराम) जिला शाखा जयपुर द्वितीय की 5 मार्च को कस्बे के राजकीय वरिष्ठ उपाध्याय संस्कृत विद्यालय में सुबह 10 बजे से बैठक होगी। संस्कृत शिक्षा प्रदेश महामंत्री बनवारी लाल सैनी ने बताया कि बैठक में जिला निर्वाचन अधिकारी देवेन्द्र धार जिले की सभी उपशाखाओं के निर्वाचन की घोषणा करेंगे। छठे वेतनमान की विसंगतियों एवं सातवे वेतन आयोग की मांगों पर भी चर्चा की जाएगी।
सरकारीयोजनाओं की दी जानकारी
गठवाड़ी|कस्बेके बस स्टैण्ड पर शुक्रवार शाम सुराज संकल्प यात्रा पहुंची। राज्य सरकार की विभिन्न जन कल्याणकारी योजनाओं के प्रचार के लिए जत्थे में शामिल कलाकारों ने नाटक की प्रस्तुति दी। नाटक के माध्यम से पोश मशीन से राशन लेने, भामाशाह एवं आधार के विभिन्न प्रयोग एवं अन्य योजनाओं के बारे में समझाया। साथ ही लोगों को किसी भी समस्या के सामाधान की उचित प्रक्रिया के बारे में बताया।
उपभोक्ताको मिला 500 का नकली नोट
पावटा| एसबीबीजेपावटा ब्रांच से एक उपभोक्ता को कैश काउंटर से 500 रुपए का एक नकली नोट प्राप्त हुआ। उपभोक्ता बालकृषण योगी ने बताया कि गुरुवार को कैश काउंटर से 50 हजार की नकदी निकलवाए थे जिनमें सभी नोट 500 रुपए के दिए थे। दूसरे दिन शुक्रवार को बाजार में जाने के लिए कुछ रुपए निकालकर ले गया तो दुकानदार ने 500 का एक नोट नकली बताया। एसबीबीजे ब्रांच मैनेजर पी.एन.बैरवा का कहना है कि उपभोक्ता को काउन्टर से कैश लेते देते समय देखकर लेना चाहिए।
अटलसेवा केन्द्र में चोरी
तूंगा|ग्रामपंचायत भटेरी के पंचायत सचिव ने पुलिस थाने में शुक्रवार को अटल सेवा केन्द्र से माल चोरी का मामला दर्ज कराया। पुलिस के अनुसार भेटेरी पंचायत सचिव कन्हैयालाल महावर ने चौरी का मामला दर्ज कराया कि शुक्रवार 10 बजे वह अटल सेवा केन्द्र पहुंचा तो वहां से 8 बैटरी कंप्यूटर, सीपीओ आदि सरकारी सामान गायब मिले जिसकी सूचना उन्होंने सरपंच श्रीकिशन मीना, पंचायत सहायक रामप्रताप गुर्जर आदि को दी।
दुघर्टनामें एक घायल, जयपुर रेफर
अजीतगढ़|थानाक्षेत्र के कांवट रोड स्थित बामल्ड़ा जोहडा स्टैण्ड़ पर शुक्रवार शाम बाइक चालक ने राहगीर को टक्कर मार दी। घायल को बाबा नारायणदास राजकीय सामान्य चिकित्सालय में पहुंचाया जहां चिकित्सकों ने प्राथमिक उपचार के बाद जयपुर रेफर कर दिया। जानकारी के अनुसार कल्याणपुरा निवासी करण सिंह पुत्र रामेश्वर लाल शुक्रवार को कांवट से आकर बामल्ड़ा स्टैण्ड़ पर कार से उतरा था।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva mai_Deva hin_Deva